KIRJALLINEN KYSYMYS P-3743/00

esittäjä(t): Maurizio Turco (TDI) neuvostolle

(29. marraskuuta 2000)

Aihe: Selvennyksiä Opus Deita ja virkamiehiltä vaadittavaa pidättyvyyttä koskeneeseen ensisijaiseen kirjalliseen kysymykseen P-2247/00 annettuun vastaukseen

- Ensisijainen kirjallinen kysymys P-2247/00 toimitettiin 30. kesäkuuta 2000.

- Työjärjestyksen 44 artiklan mukaan ensisijaisiin kirjallisiin kysymyksiin on vastattava kolmen viikon kuluessa ja muihin kuuden viikon sisällä.

- Neuvosto vastasi 7. marraskuuta 2000 seuraavalla tavalla: arvoisan parlamentin jäsenen esittämistä kysymyksistä neljä ensimmäistä on sellaisia, joita ei ole milloinkaan annettu neuvoston käsiteltäväksi. Kolme viimeistä kysymystä kuuluu selvästi pääsihteeristön organisaation toimivaltuuksiin.

- Katsooko neuvosto, että parlamentin työjärjestyksen neuvostoa koskevat kohdat sitovat sitä?

- Miksi neuvosto vastaa vain sellaisiin kysymyksiin, joita se on jo käsitellyt?

- Eikö pääsihteeristön toimivaltuuksiin kuuluvista asioista voi esittää parlamentaarisia kysymyksiä?

- Onko pääsihteeristön toiminta salaista?

- Mitä henkilöstösääntöjä sovelletaan neuvoston virkamiehiin?

- Mihin toimiin neuvosto aikoo ryhtyä kysymykseen P-2247/00 vastauksen laatineita virkamiehiä kohtaan?

- Aikooko se vastata kirjallisessa kysymyksessä P-2247/00 esitettyihin tiedusteluihin, ja jos aikoo niin koska?

Vastaus

(12. maaliskuuta 2001)

Neuvosto katsoo vastanneensa kaikilta osin moitteettomasti kysymykseen P-2247/00.

Neuvosto sai tietää kysymyksessä P-2247/00 esitetyistä seikoista vasta, kun arvoisan parlamentin jäsenen kysymys annettiin neuvoston käsiteltäväksi. Tämä on otettava huomioon vastauksen Neuvosto ei ole koskaan käsitellyt neljää ensimmäistä arvoisan parlamentin jäsenen esille ottamaa kysymystä. ymmärtämiseksi.

Neuvosto muistuttaa arvoisalle parlamentin jäsenelle, että neuvostoa eivät sido Euroopan parlamentin työjärjestyksen määräykset, mikä käy ilmi neuvoston yhteisestä vastauksesta Charles Tannockin esittämiin kirjallisiin kysymyksiin E-1299/00 ja E-1300/00 ja Michl Ebnerin esittämään kysymykseen P-1541/00. Neuvosto ei myöskään ole koskaan kieltäytynyt vastaamasta parlamentin kysymyksiin, jotka koskevat neuvoston pääsihteeristön toimivaltaa tai toimintaa.

Tässä erityisessä tapauksessa päätöstä, johon arvoisa parlamentin jäsen viittasi kysymyksessään P-2247/00 (Ministerineuvoston sihteeristö teki päätöksen, jonka mukaanL'Amicale de la pensée critique-nimisen virkamiesten yhdistyksen konferenssia aiheesta Ovatko lahkot yleensä ja erityisesti Opus Dei vaara demokraattiselle ja moniarvoiselle Euroopalle? ei saa järjestää neuvoston toimitiloissa, koska se olisi vastoin Euroopan yhteisöjen virkamiehiltä vaadittavaa pidättyvyyttä.), ei ole tehty. Neuvoston pääsihteeristön hallinnon esittämät huomautukset koskivat suunnitellun aiheen tarkoituksenmukaisuutta, josta olisi saattanut aiheutua kiistaa, ja tämän huomioon ottamiseksi L'Amicale de la pensée critique päätti pitää suunnitellun kokouksen neuvoston tilojen ulkopuolella, minkä se voi aina tehdä, ja peruutti pyyntönsä. Neuvoston pääsihteeristö otti tämän huomioon.

Neuvoston pääsihteeristön virkamiehiin sovelletaan Euroopan yhteisöjen virkamiesten henkilöstösääntöjä, jotka on vahvistettu 29 päivänä helmikuuta 1968 annetussa neuvoston asetuksessa (ETY, Euratom, EHTY) N:o 259/68, sellaisena kuin se on muutettuna. Neuvosto ei ole havainnut mitään tavallisesta poikkeavaa kysymykseen P-2247/00 annetun vastauksen laatimisessa eikä siten aio ryhtyä minkäänlaisiin toimiin eikä antaa erityisiä määräyksiä asiasta.